Константин Величков
II. Тъга

chitanka.info

Под черний кипарис седя сами,

потопен мълком в свойта скръб безмерна,

над мене в гъстите листа шуми

и гали ме прохладата вечерна;

и мойте тъжни мисли носи тя

далеч при таз, която е грабнала

от мойта пламенна любов смъртта,

и тук в край чужди неутешимо жаля.

Умът всред святи спомени лети,

сърцето тихо моли се и стене;

природата, мен чини се, трепти

и цяла плаче и се моли с мене,

и сладко сълзите текат тогаз:

в скръбта честит дори се сещам аз.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.